cyanic-selkie/wikianc huggingface dataset:
סחיפת סטוקס
הסבר אינטואיטיבי
קל יותר להבין זאת כאשר מסתכלים על שני מקרי קיצון - הראשון כאשר אמפליטודת המהירות בנקודה (x,t) אפסית והשני כאשר אמפליטודת המהירות שווה למהירות הקול. במקרה הראשון נקבל שהאלמנט מתנודד הרמונית מסביב לנקודת שיווי המשקל שלו, ואילו במקרה השני נקבל שהחלקיק מתקדם במהירות הגל הנושא של שדה הזרימה - כך שמבחינתו הגל נייח - ולכן מהירותו לא צריכה להשתנות כלל, אלא שהיא עומדת על ערך קבוע ששווה למהירות הסחיפה. סחיפת סטוקס מתייחסת לנקודת ביניים בין שני מקרי הקיצון הללו; היחס בין המהירות של האלמנט למהירות התקדמות הגל עצמו אינו זניח, ומנגד עדיין קטן מספיק כדי שאפשר יהיה להזניח אפקטים מסדרים גבוהים יותר.
שי טובלי
ביוגרפיה
בעבר התגורר בקיבוץ מורן עם קבוצה מתלמידיו. לאחר מכן (2008) התגורר במושב תנובות שליד נתניה עם בן זוגו. יחד עם תלמידיו הקים את עמותת "שמש חדשה", ארגון חברתי-רוחני, ואת "המרכז לתרבות חדשה" באזור פרדס חנה, שנסגר. "שמש חדשה" הוא גם שם הרומן שכתב עם בן זוגו, בהוצאת הקיבוץ המאוחד. העוסק באהבה בלתי נתפסת בין שני אחים ונבואה טיבטית עתיקה. סביב אותו זמן הודיע טובלי על פירוק קבוצת התלמידים שלמדה איתו משך כשלוש שנים, וסיום תפקודו כמורה רוחני לקבוצה. מאז ועד היום הוא שמר על עמדתו זו.
אוניברסיטת קים צ'אק לטכנולוגיה
היסטוריה
בשנת 1951, במהלך מלחמת קוריאה, שם המכללה שונה למכללת קים צ׳אק לטכנולוגיה, לציון זכרו של הגנרל קים צ׳אק, שנהרג במהלך המלחמה.
במהלך שנת 1988, בעקבות הגידול ההדרגתי במספר הסטודנטים, המכללה התפתחה לאוניברסיטת קים צ׳אק לטכנולוגיה.
הונג קונג
גאוגרפיה
השם "הונג קונג" מבוסס על שמו של האי הונג קונג שבים סין הדרומי, השוכן על שפך ג'ו ג'יאנג (נהר הפנינה) בדרום סין. בהונג קונג נכללים חצי האי קאולון, האי לנטאו, האי הונג קונג, השטחים החדשים והאיים החיצוניים הכוללים 262 איים. הטריטוריות החדשות, המהוות למעשה את מרבית שטחה של הונג-קונג, גובלות מדרום בחצי האי קאולון, ומצפון בסין העממית, לאורך נהר סם צ'אן (נהר שנג'ן). בין הונג קונג לחצי האי קאולון שוכן נמל ויקטוריה, שהוא אחד מנמלי המים העמוקים החשובים בדרום סין. נופה של הונג קונג הררי למדי, עם מדרונות תלולים, כשהנקודה הגבוהה ביותר באיים נמצאת על הר טאי מו שן באי לנטאו שגובהו 958 מטרים.
יהדות הונג קונג
כיום קיימות בהונג קונג שלוש קהילות אורתודוקסיות: "אהל לאה", "קהילת ציון" וחב"ד בעבר הייתה קיימת קהילה נוספת שם ״שובה ישראל״, וכן קהילה רפורמית אחת. בהונג קונג שלוש מסעדות כשרות, בית קברות יהודי ובית ספר יהודי בשם "כרמל" הכולל ארבעה גנים ושמונה כיתות לימוד. בשנת 2010 הוקם בית הספר התיכון "אלזה". בעבר פעל גם תלמוד תורה חרדי שהופעל על ידי קהילת שובה ישראל אולם הוא נסגר בשנת 2005. גם בית הספר "עמודי שלמה", שהוקם במקומו כדי לספק מענה לקהילה החרדית, נסגר עקב קשיים כלכליים.
זהויות מופן
את הזהות הימנית והשמאלית אפשר לנסח כטענות על אופרטורי הכפל מימין ומשמאל, כזהויות ו-, בהתאמה. ניסוח זה חושף קשר לאלגברות ז'ורדן, שבהן משחק האופרטור תפקיד חשוב.
ברוך ברכה
ביוגרפיה
בשנת 1977 מונה למרצה בפקולטה למשפטים של אוניברסיטת תל אביב. בשנת 1981 הועלה לדרגת מרצה בכיר, בשנת 1986 מונה לפרופסור חבר ובשנת 2000 מונה לפרופסור מן המניין. במקביל לכך, בשנים 1979–1987 היה מורה אורח בפקולטה למשפטים של אוניברסיטת בר-אילן. כמו כן היה פרופסור אורח באוניברסיטאות אחדות בארצות הברית.
בשנים 1992–1997 היה דיקאן הפקולטה למשפטים באוניברסיטת חיפה.
סובבן
היסטוריה
מסילות ברזל הראשונות שימשו לשינוע סחורות, בעיקר רבי משקל, כמו אבנים ועפרות ממחצבות, פחם ממכרות. המסילות הונחו בין שתי נקודות, בין מחצבה או מכרה לבין נמל, שם הועמסו הסחורות על האוניות. הקרונות עם הסחורות נמשכו על ידי הסוסים. וכאשר היה צורך בלהעביר קרנות ממסילה למסילה, עשו את הפעולה בצורה ידנית. העדר מסוטים הגביל משקל הסחורות שניתן היה להעמיס על הקרון.
נשק כבד
כל מערכות הלחימה הממונעות (כגון טנקים, נגמ"שים, מטוסי קרב וספינות מלחמה), כלי ארטילריה כגון תותחים, הוביצרים, מרגמות, תותחים מתנייעים, משגרי רקטות וטילים בינוניים וכבדים (כגון טילי קרקע-קרקע) נכללים תחת הגדרה זו.
יחסי טוגו–צרפת
היסטוריה
בשנת 1956 השיגה טוגו אוטונומיה והוקמה ממשלה בראשות ניקולא גרוניצקי. בשנת 1958 זכתה בבחירות הכלליות מפלגת CUT ואולימפיו הפך לראש הממשלה. בהנהגתו טוגו הצרפתית השיגה עצמאות ב-27 באפריל 1960 בשם "רפובליקה טוגו". ב-1961 סילבנוס אולימפיו נבחר לנשיא הראשון של המדינה.
שיתוף פעולה ביטחוני והגנתי
בנוסף לנוכחות קבועה של ספינות צרפתיות באזור, המאפשרות אימונים משותפים בים, כוחות צרפתים השוכנים בסנגל שולחים באופן קבוע גזרות לטוגו כדי לעזור לחיילי טוגו להיערך למבצעי שמירת שלום. זאת בנוסף לפעולות שיתוף פעולה מבניות שנערכו על ידי עובדי סיוע צבאיים הפועלים כיועצים טכניים בכוחות הצבא הטוגוליים. צרפת תומכת גם באקדמיה לשירותי רפואה ביטחוניים בלומה (ESSAL), שהיה בית הספר הלאומי הראשון (ENVR) שהוקם בשנת 1998.
TV4 Film
הפצה
הערוץ מופץ דיגיטלית באמצעות הלווין, רשתות הכבלים ורשת השידור היבשתית החינמית.
פופולריות
בשנת 2009 עמד אחוז הצפייה הממוצע בערוץ על 0.9%.
צוות הווי הנח"ל
שנות השישים
בשנת 1968 העלה הצוות את התוכנית "כמה טוב" בהדרכתם המוזיקלית של צביקה ארבל ובני נגרי. תקליט התוכנית זכה להצלחה גדולה וכלל להיטים גדולים רבים כמו "חורשת האקליפטוס" (נעמי שמר) בסולו של אופירה גלוסקא וצילה דגן, "מלאך מסולם יעקב" (יורם טהרלב/נורית הירש) ששרה סולו רותי בן-אברהם, "זמר שכזה" (יעקב רוטבליט/נורית הירש), "כמה טוב"(אהוד מנור/נורית הירש), "החצוצרות" (שאול רון-טל/סשה ארגוב), "גשם ראשון" (מירה מאיר/אברהם זיגמן), "בתוך שלולית המים" (מירה מאיר/שלום חנוך), "דבר אל העצים" (לאה נאור/שלום חנוך) ו"באביב את תשובי חזרה" (אבי קורן/שארל אזנבור) בסולו של אופירה גלוסקא וליאור עמירן. חברי הרכב נוספים היו עידית חיים, יואב נטע, ראובן צומן ושרגא קוטו. השיר "חורשת האקליפטוס" הגיע למקום ה-22 במצעד הפזמונים העברי השנתי.
שנות השבעים
גם התוכנית הבאה של הצוות, "חופשה דמיונית" משנת 1970 בהדרכתם המוזיקלית של צביקה ארבל ובני נגרי זכתה להצלחה. להיטי התוכנית היו "חופים הם לפעמים" (נתן יונתן/נחום הימן) ששרו צבי ארבל ועידית חיים, "הפכפך כאביב" (מירה מאיר/שלום חנוך), "אהבות הפרחים" (מאיר אגסי/מתי כספי) ו"יום יפה" (אלי סט/מתי כספי). לצד חברי הצוות הוותיקים יואב נטע וליאור עמירן, הופיעו החדשים פיני כהן, נגה אשד, עידית חיים, פנינה כספי-שרייבר, יהודית אבני ואבנר וולף .
רוב חברי הצוות הזה שבו ללהקת הנח"ל, וחברי הצוות שנשארו העלו שנה מאוחר יותר יחד עם חברי צוות חדשים שהגיעו את התוכנית "כל שהיה בינינו" בהדרכתו המוזיקלית של עודד פנחסי. גם התוכנית הזאת זכתה להצלחה. להיטי התוכנית היו "יש פרחים" (נתן יונתן/מוני אמריליו) ששרה נגה אשד ו"אניית הסתיו" (אהוד מנור/סשה ארגוב).
דינו פצ'ר
ביוגרפיה
פצ'ר נולד בקארדיף שבוויילס. אמו היא גרמנייה ואביו הוא ולשי-בסקי. ב-2008 הוענק לו תואר מיסטר גיי של הממלכה המאוחדת. ב-2017 היה מועמד לפרס הכוכב העולה של פרסי הלהט"ב הבריטיים.
חותרניים
לחותרניים יש באופן כללי גוף שטוח באורך של עד 13 מילימטרים, יש להם 4 רגלים אחוריות ארוכות ושתים קדמיות קצרות. הרגלים האחוריות מכוסות בשערות והן מעוצבות בצורת משוטים, מכאן בא השם חותרניים. בקצה שתי הרגלים האמצעיות קבועות ציפורנים שבעזרתן הם נאחזים בקרקע, ובעזרת הרגלים הקדמיות אשר מעוצבות ככפית הם מחפשים חלקיקי רקב צמחי ואצות על הקרקעית אשר מהווים את מזונם העיקרי של רוב סוגי החותרניים, אולם חלק ממיני החותרניים הם טורפים וניזונים גם מזחלי יתושים. כדי לנשום, עולים החותרניים לפני המים, שם הם קולטים בועת אוויר לתוך חלל הנמצא מתחת לכנפיהם.
מחזור כישור הזמן - דמויות משנה
הארורים
13 הארורים הם דמויות בדיוניות מסדרת הספרים מחזור כישור הזמן מאת רוברט ג'ורדן. הארורים, המכנים את עצמם "נבחרים", הם 13 האאס סדאי (אנשים המסוגלים לתעל) החזקים ביותר שעברו לצד אדון האופל במלחמת הכוח, לקראת סוף הסדרה מצטרף אליהם מאזרים טיים וכך מגיע מסרם ל-14. 13 הראשונים נכלאו בשאיול גאל יחד עם אדון האופל על ידי לואס תרין טלמון ו'מאה הגיבורים' חבריו, והשתחררו רק במהלך העלילה של הספרים. שמותיהם האמיתיים של הארורים נשכחו עם הזמן, והשמות המוצגים בספר הם כינויים שהארורים בחרו לעצמם או שבני האדם בחרו להם בעת הפיכתם למשרתיו של אדון האופל. בתקופת הספרים, כמעט ואין מתעלים המתקרבים לעוצמתם והשכלתם של הארורים בכל הקשור לכח האחד, מלבד כמות זעומה ונדירה של בני ארצות נידחות.
שאידר הרן: מנהיג המירדראלים ובעל כח קסום מסוים. יותר קרוב לאדון האופל מהארורים.
קרחון פורמן (האי אלכסנדר)
גילוי ומיפוי הקרחון
הקרחון נסקר על ידי משלחת הסקר האנטארקטי הבריטי אשר חקרה את אנטארקטיקה בין השנים 1975–1976.
האסון במכה (1990)
האירוע
האסון אירע במנהרת הולכי רגל המובילה ממכה אל הר ערפאת. הוא התרחש כאשר קהל שנכנס למנהרה הממוזגת עצר באמצעה, בעוד המונים שעמדו בכניסה אליה נדחפו קדימה כדי להימלט מהחום שמחוץ לה, שהגיע ליותר מ-44 מעלות צלזיוס. ההרוגים נחנקו בצפיפות או נרמסו תחת רגלי הקהל. מספר הפצועים באירוע איננו ידוע.
כדור הארץ
מידע כללי
כדור הארץ הוא כדור הפחוס בקטבים (ספרואיד אובלי), עם קוטר ממוצע של 12,742 ק"מ בקירוב. כיוון שכדור הארץ פחוס בקטבים, הרדיוס לכיוון הקטבים קטן מעט יותר מהרדיוס לכיוון קו המשווה, בקטבים 6,356.8 ק"מ, ובקו המשווה 6,378.1 ק"מ. בהתאמה, היקף כדור הארץ סביב קו המשווה הוא 40,075.016 ק"מ, ואילו סביב קווי האורך צפון-דרום הוא 40,007.86 ק"מ. 29.2% מפני כדור הארץ הם יבשה והשאר ימים.
כדור הארץ מסתובב סביב צירו במהירות משיקית של כ-0.5 ק"מ לשנייה ונע סביב השמש במהירות של כ-29 ק"מ לשנייה. כדור הארץ סובב סביב השמש במסלול אליפטי. השמש מצויה באחד ממוקדי האליפסה. הנקודה הקרובה ביותר לשמש נקראת פריהליון והנקודה הרחוקה ביותר נקראת אפהליון.
מעטפת כדור הארץ
למעטפת כדור הארץ שתי שכבות: המעטפת העליונה היא סלע שלמרות היותו מוצק הוא חם מאוד ועשוי להפוך לנוזל צמיג. סלעי המעטפת התחתונה צפופים יותר בגלל הלחץ הגבוה יותר בעומק זה. עובייה של המעטפת כ-2,900 ק"מ. חקר המעטפת מתבצע היום באמצעות בדיקת הלבה שנפלטת מהרי געש. לבה שמקורה בדרך כלל בשכבה העליונה של המעטפת, וכן על ידי ניתוח גלים סייסמיים המשתחררים בעת רעידת אדמה.
הירח
המשיכה הכבידתית בין כדור הארץ לירח יוצרת גאות ושפל על כדור הארץ. תהליך דומה על הירח גרם לנעילה הגורמת לאחד מהצדדים של הירח להיות "הצד הנראה". הזמן שבמהלכו הוא מקיף את עצמו שווה לזמן שבו הוא מקיף את כדור הארץ. לכן הוא מציג אותו חלק תמיד לכדור הארץ. חלקים מהצד הנראה מוסתרים לנו על ידי השמש לאורך סיבובו של הירח מה שיוצר את מופעי הירח (זמנים שונים במהלך החודש בהם הירח נראה, בצורת חצי סהר, סהר, כמעט מלא, מלא או ריק). בתרבויות מסוימות, לימים בהם הירח מלא מיוחסות סגולות מיוחדות.
בגלל קרבתו המיוחדת של הירח מתאפשרים ליקויי חמה וירח. זאת כיוון שהשמש גדולה מהירח פי 400, ואילו הירח קרוב יותר פי 400.
המפנה התרבותי
היסטוריוגרפיה
בהיסטוריוגרפיה משמעות המפנה התרבותי הוא הדגשת עובדות תרבותיות כהסבר של תופעות היסטוריות, וזאת במקום מתן מקום מרכזי להיסטוריות פוליטיות או כלכליות המסתמכות על מסמכים פורמליים של המדינות או על נתונים כלכליים. היסטוריוגרפיה מונחית תרבות תבחן מערכות של ייצוגים תרבותיים, תנתח את השפה בה הם מבוטאים ותנסה להתחקות על משמעותם. גם אם מדובר באותם טקסטים, קריאתם תעשה בכוונה לגלות את משמעויות שאינן גלויות על פני השטח, כולל התייחסות להשמטות ו"חורים". מכאן שההיסטוריה אינה נתפסת כנרטיב אובייקטיבי אלא יכולה לכלול קולות ואסטרטגיות רטוריות מגוונות.
בית אומר
היסטוריה
יש הסוברים כי הכפר שוכן במקום בו שכן בעבר היישוב מַעֲרָת המוזכר בספר יהושע. שמו של היישוב ניתן לו על ידי אבראהים פאשא בשנת 1831.
אוכלוסייה
לפי מפקד אוכלוסייה משנת 2007 מ-13,548 תושבי בית אומר והכפר סאפא היו 42.2% מתחת לגיל 15 ורק 2.7% מעל גיל 65. מקרב 9,331 התושבים מעל גיל 10 היו 5.2 אחוז אנאלפאבתים מהם כ-73% נשים. ל-891 מהתושבים היה תואר אקדמי כולל 55 בעלי תואר מאסטר ו-25 בעלי תואר דוקטור. בבית אומר 11 בתי ספר יסודיים – 3 לבנים, 4 לבנות ו-3 בתי ספר מעורבים ושני בתי ספר תיכון, אחד לבנים ואחד לבנות. 11 מבתי הספר בפיקוח הרשות הפלסטינית ו-2 פרטיים. ב-2006 נמנו בבית אומר וסאפא 8 גני ילדים. העיירה סובלת ממחסור בכיתות בפרט בבתי הספר היסודיים עקב שעור הפריון הגבוה. כ-60% מהתושבים מתפרנסים מחקלאות ומעבדים 22,300 דונם. 15% עובדים אצל מעסיקים ישראלים, 8% עוסקים במסחר, 2% בענפי שירותים ו2% בתעשייה.
בני גאון
חייו
מלבד תפקידו כנשיא האגודה הישראלית למלחמה בסרטן שימש בני גאון גם כיו"ר הליגה לידידות אמריקה-ישראל. הוא זכה בתארים נוספים עבור פעילותו הרבה בכלכלה הישראלית, בהם פרס נשיא המדינה מהתאחדות התעשיינים בישראל, ומגן ירושלים על ידי ראש הממשלה, ראש העיר והפורום הבינלאומי למען ירושלים מאוחדת.
הפולמוס ההיסטוריוגרפי על מותו של ג'יימס קוק
הפולמוס
בשנת 1992 פרסם פרופסור גנאנאת אובייסקרה, ראש המחלקה לאנתרופולוגיה באוניברסיטת פרינסטון דאז את ספרו "ההאלהה של קפטן קוק" - The Apotheosis of Captain Cook: European Mythmaking in the Pacific, בספר זה טען שההצגה הנראטיבית המערבית המקובלת של רצח קוק כמעשה פולחני של חברת ילידים הוא תיאור קריקטוריסטי נלעג. עיקר ספרו מבקר את סהלינס. לדבריו, התיאור האנתרופולוגי-תרבותי הוא מתנשא ומבזה. לשיטתו, התיאור התרבותי "מבחוץ", מבצע הדרה מהשיח של אחד השחקנים החשובים בדרמה - בני הוואי. הילידים, בני הוואי, טען אינם פחות רציונליים מכל תרבות אחרת. חיבורו הוא דוגמה להגות פוסט-קולוניאליסטית.
האנתרופולוג רוברט בורובסקי חקר את הפולמוס ומצא לו השלכות פוליטיות. בורובסקי התגורר בהוואי וראיין פעילים פוליטיים במדינה. אלו טענו ברובם כי אף על פי שאינם יכולים להוכיח את דברי אובייסקרה ואף על פי שייתכן שסהלינס צודק וראיותיו העובדתיות מוצקות יותר, הרי שאובייסקרה, כמהגר מסרי לנקה, "מבין את הפוליטיקה של הדיכוי" טוב יותר ולכן הוא רשאי, מוסרית, "לדבר בשם הוואי". הפרשה מוכיחה, לדעת בורובסקי ואחרים (כמו הפילוסוף ) שנראטיב היסטורי נוטל חלק מכריע בהבניית כוח תרבותי, בלי קשר ליכולת האישוש האובייקטיבי שלו. השאלה "מה היה באמת" ריקה מתוכן וטפלה ביחס לכוח של הנראטיב המעוגן בחוויה התרבותית והבא ממקור לגיטימי (לדעתה של הקבוצה שאותה הוא מייצג).
סת' קלרמן
מעורבות בישראל
קרן הגידור של קלרמן היא בעלת מניות בחברת איתוראן הישראלית. בשנת 2021, השקיעה הקרן בחברות איירון סורס ואאוטבריין, זמן קצר לפני הנפקתן בבורסה.
פילנתרופיה
בשנת 2013 תרם קלרמן את ההון העיקרי למימון, בסך 61 מיליון דולר, להקמת בניין באוניברסיטת קורנל בשם "סת' 79" ובניין המדעי למדעי הרוח של בית קלרמן, הידוע יותר בכינוי קלרמן הול. שנה לאחר מכן הוא תרם כסף לבית הספר למינהל עסקים בהרווארד כדי לבנות מרכז כנסים ואודיטוריום בשם קלרמן הול, שנפתח בשנת 2018. בשנת 2019 הודיעה אוניברסיטת קורנל כי קלרמן תרמה כספים משמעותיים כדי לסייע בהקמת תוכנית מלגות חדשה לדוקטורט בבית הספר, מלגות קלרמן.
ויקטור קנבסקי
קריירת אימון
לאחר שפרש ממשחק פעיל הפך קנבסקי למאמן. הקבוצה הראשונה, אותה אימן הייתה מטאליסט חרקוב. הוא אימן אותה במשך 4 עונות והצליח להעלות את הקבוצה מהליגה השנייה אל הליגה הראשונה. לאחר מכן אימן את קבוצת בוקובינה מהעיר צ'רנוביץ. בשנת 1972 הצטרף לצוות המאמנים של קבוצת פחטקור טשקנט. לאחר עונה אחת בטשקנט חזר לאוקראינה ומונה למאמן קבוצת דניפרו שעלתה אז לליגה הסובייטית הבכירה. בהמשך היה מאמן של קבוצת טאבריה סימפרופול, אותה הצליח להעלות מהליגה השנייה לליגה הראשונה.
מטרופולין סנטיאגו
מחוז מטרופולין סנטיאגו (בספרדית: Región Metropolitana de Santiago) הוא אחד מ-16 מחוזות צ'ילה, המכיל את בירת צ'ילה סנטיאגו דה צ'ילה, ואת המטרופולין המקיפה אותה. שטח המחוז הוא 15,403 קמ"ר, מה שהופך אותו למחוז השני הכי קטן במדינה. אוכלוסיית המחוז, נכון ל-2017, מונה כ- 7,112,808 נפשות, והוא המחוז המאוכלס והצפוף ביותר בצ'ילה.
המחוז מייצר כ-41.6% מהתמ"ג של צ'ילה, ושוכנים בו מרכזים מסחריים ומנהליים רבים, כולל נמל התעופה המרכזי של צ'ילה. ענפי הכלכלה העיקריים הם ייצור, מגזר השירותים, וקמעונאות.
בית הכנסת בפראבור
מוזיאון יהודי קרלה
בשנת 1996, בית הכנסת הוכרז כאנדרטה מוגנת על ידי מדינת קרלה, אך הוא נשאר מוזנח עד שנת 2009. באותה שנה בית הכנסת הועבר לאחריות המחלקה לארכאולוגיה של מדינת קרלה. משנת 2010, הממשלה שיפצה את המבנה הרעוע כחלק מפרויקט מורשת מוזיריס והסבה אותו למוזיאון כדי להדגיש את המורשת היהודית של מדינת קרלה. המוזיאון נפתח לציבור הרחב בשנת 2014.
שמונת מלכי אדום
פרשת שמונת מלכי אדום (נקראת גם פרשת ואלה המלכים או שמונת המלכים) היא פרשיה בתוך פרשת וישלח שבספר בראשית, המספרת על שמונה מלכים שמלכו באדום בתקופה קדומה. בפרשנות המקרא המסורתית קיים קושי בהבנת תקופת הפרשה והקשרה, ובספרות הקבלה מוסבר כי רמוזים בה סודות על סדר ההשתלשלות לפני בריאת העולם. חוקרי המקרא סבורים כי לא ייתכן שהפרשה נכתבה לפני ימי שאול המלך. הפרשה מופיעה בשינויים קלים גם בספר דברי הימים.
קווידיץ' מוגלגים
ההיסטוריה של המשחק
המשחק שוחק לראשונה בשנת 2005 על ידי מספר תלמידים בקולג' מידלברי (Middlebury) בוורמונט שבארצות הברית. התלמידים ביססו את המשחק על החוקים של המשחק המקורי שבספרי "הארי פוטר", ששונו במקצת כדי לאפשר לשחק בו בעולם האמיתי (כלשון ספרי הארי פוטר, בקרב המוגלגים).
ב-23 באוקטובר 2008 נאספו 12 קבוצות קווידיץ' במידלברי לגביע העולם השני בקווידיץ'. ב-25 באוקטובר 2009 נאספו 21 קבוצות לגביע העולם השלישי, מול קהל של 2,000 צופים.
מוג'יר א-דין
מֻגִ'יר אַ־דִּין אַל־עֻלַיְמִי אל-חנבלי (בערבית: مجير الدين العليمي الحنبلي; 1456-1522) היה היסטוריון, גאוגרף ושופט בממשל הממלוכי.
פלאולוקסודון קפריסאי
פיל קטן זה הגיע עד לגובה של 1.4 מטר בכתפיו ולמשקל של 200 ק"ג בממוצע. הוא היה בעל חטים קצרים יחסית אך מעוקלים. ככל הנראה הוא התפתח מהמין היבשתי פיל ישר חט שהיה כבד כמו פיל אפריקני במשקל של מעל 10 טון. בעת האירוע המסיני של אמצע הפליסטוקן היגרו פילים אלה לאיים וכאשר הים התיכון נסגר הם "נתקעו" באי. מאחר שלא היו בו הרבה טורפים והמזון היה מועט הם הפכו לגמדים. הם שרדו עד 9,000 שנה לפני זמננו, בתחילת ההולוקן וכנראה נכחדו בידי שבטים אנושיים שחצו את הים.
צבי סלטון
ביוגרפיה
ב-29 באוגוסט 2014 בשעה 10:00 שידר סלטון בפעם האחרונה את החדשות בקול ישראל ופרש לגמלאות. הוא חזר לשדר בקול ישראל בתקופת תאגיד השידור הישראלי.
חיל האוויר הישראלי
מינהלי פיקוח ובקרה
מינהל בטיחות ובקרת איכות (מבק"א) - מנחה מקצועי בתחום בטיחות הטיסה וחקירת תאונות טיסה, בטיחות בעבודה ובקרת איכות. בראש מבק"א עומד קצין בדרגת אלוף-משנה הכפוף לרמ"ט.
מפקדי חיל האוויר
מפקד חיל האוויר הישראלי (בראשי תיבות: מח"א) הוא קצין בדרגת אלוף.
מלחמת העצמאות
עם התבססותו, רכש חיל האוויר עליונות אווירית בשמי הארץ ואף הפציץ ערי בירה של מדינות האויב. עמאן הופצצה ב-2 ביוני, דמשק הופצצה ב-10 ביוני 1948 וקהיר הופצצה ב-15 ביולי 1948. לחיל האוויר היה חלק נכבד בשמירת הקשר עם הנגב המנותק, עת העביר במבצע "אבק" (אוגוסט - אוקטובר 1948), אלפי טונות אספקה אל הנגב ואלפי חיילים אל הנגב וממנו. כן שמר חיל האוויר על הקשר עם סדום.
הוויכוח על מעמדו של חיל האוויר
במקביל למלחמה ועם הקמת צה"ל התקיים ויכוח עז על מקומו של חיל האוויר ותפקידו בצה"ל. הפיקוד העליון של צה"ל, בראשות יגאל ידין (שהיה ראש אגף מבצעים והמפקד בפועל של צה"ל) ראה בחיל האוויר חיל מסייע, כמו חיל התותחנים. מכיוון שכך, ראה המטכ"ל את חיל האוויר ככפוף לו בכל ההיבטים, וסבר שכל ענייני החיל אמורים להגיע מהמעטפת הכלל צה"לית, כמו כל חיל אחר. היבט בולט של תפיסה זו הייתה ההנחה שמפקד החיל אינו חייב להיות טייס, אלא קצין בכיר שיידע לנהל את החיל על פי כללי הניהול והפיקוד של כל חיל אחר. כך התמנה ישראל עמיר למפקד הראשון של חיל האוויר, למרות העובדה שלא היה לו עבר כאיש תעופה.
מבצע קדש
במהלך הקרבות איבד החיל 15 מטוסים, רובם מאש נ"מ, ו-5 טייסים נהרגו. בקרבות אוויר הפילו טייסי החיל 7 מטוסים מצריים - 4 מטוסי ומפייר ו-3 מטוסי מיג 15.
מלחמת לבנון
במהלך מלחמת לבנון הראשונה הופלו על ידי חיל האוויר הישראלי כ-100 מטוסים סוריים, מבלי שאיבד אף מטוס בקרבות אוויר. טייסי חיל האוויר הישראלי הפילו 80 מטוסים סוריים בקרבות אוויר, והשאר הופלו באש נ"מ וגורמים נוספים.
מלחמת לבנון השנייה
לקראת סיום המלחמה הפילו מטוסי F-16 מדגם "ברק" שני מזל"טים של החזבאללה (המזל"טים מדגם אבאביל תוצרת איראן).
כשנה אחרי המלחמה, ב-6 בספטמבר 2007, הופצץ והושמד כור גרעיני סורי בידי חיל האוויר הישראלי. בתקיפה השתתפו 4 מטוסי F-15I רעם ו-4 מטוסי F-16I סופה ולפי פרסומים זרים גם מטוס לוחמה אלקטרונית וכוח של יחידת שלדג על הקרקע שסימן למטוסי הקרב בלייזר את הכור הגרעיני.
לאחר מבצע עופרת יצוקה
ב-2011 הפכה מערכת "כיפת ברזל" למבצעית ורשמה יירוטי בכורה מוצלחים באפריל 2011. המערכת, שמופעלת על ידי מערך ההגנה האווירית, זכתה לפרס ביטחון ישראל 2012 בעקבות תפקודה המוצלח במספר עימותים והסלמות סביב רצועת עזה, בהם יירטה למעלה מ-100 רקטות גראד והצילה חיים רבים.
מונטלוקאסט
תופעות הלוואי נדירות יחסית, וכוללות הפרעות עיכול ותסמינים דמויי שפעת. יחד עם זאת, למונטלוקאסט ישנן גם תופעות לוואי אפשריות בתחום בריאות הנפש (שינויי התנהגות ומצב רוח משמעותיים, לרבות מחשבות אובדניות והתנהגות אובדנית). עובדה זו הודגשה לאחרונה (מרץ 2020) על ידי ה-FDA במטרה מוצהרת להגדיל את המודעות להיבט הזה אצל מטופלים ורופאים כאחד.
רמבו (סדרת סרטים)
ג'ון רמבו (2008)
20 שנה לאחר צאת הסרט השלישי בסדרה, ג'ון רמבו חי חיי בדידות בערבות צפון תאילנד, הרחק ממלחמת האזרחים המתמשכת בגבול בורמה. הכל משתנה כאשר חבורת מיסיונרים לזכויות האדם מבקשת מרמבו להדריך אותם בגבול הבורמזי לצורך הובלת ציוד רפואי לנזקקים. רמבו מסרב. כאשר הם עצמם נלכדים בשטח, רמבו יוצא להצילם עם עזרתם של שכירי חרב.
אמיל ז'אק-דלקרוז
פילוסופיה חינוכית
יתר על כן, הוא שם לב לכך, שתלמידים נוטים לשנות את תנועותיהם בהתאם לקרשנדו ומגיבים גופנית להטעמות במוזיקה. הם גם ריפו את שריריהם בסיומי משפטים. מאחר שנראה כי שמיעת המוזיקה מחוללת בהם את השפעותיה, הגיע דלקרוז למסקנה, שהתלמידים עצמם הם כלי הנגינה, לא הפסנתר.
הולדת הריתמיקה, התנסויות ראשונות ותגליות
דלקרוז היה זקוק למעבדה לנסות בה את התאוריות שלו. הוא החליט לשכור לו מרחב משלו לעבוד בו עם תלמידיו. הוא החל לחפש עקרונות, אסטרטגיות הוראה, סגנונות ושיטות הוראה, שיוכלו להפוך מוזיקה לכלי הוראה מעשי. העקרונות והשיטות שפיתח בעבודתו עם התלמידים היו חדשים וייחודיים, ועל כן ניתן להם שם מיוחד: ריתמיקה.
יוסי יונה
ביוגרפיה
נולד במעברת קריית אתא במשפחה בת שישה ילדים, לסלמן וסבריה, שעלו מעאנה שבעיראק. למד בבית ספר יסודי על שם נחום סוקולוב בקריית אתא. בתיכון למד מסגרות מכנית בבית ספר מקצועי אינטרנציונל בקריית חיים, ולאחר שלוש שנים פרש. למד במכינה לקראת בחינות הבגרות האקסטרניות. במאי 1971 התגייס לצה"ל, שירת בחיל השריון עד שמסיבות רפואיות עבר להיות פקיד גיוס בלשכת הגנה אזרחית. במלחמת יום הכיפורים הצטרף כאיש צוות טנק לחטיבה 500 בחיל השריון, שלחמה בחזית המצרית, וצלחה את תעלת סואץ. לימים סיפר שלצורך כך עזב את תפקידו ביחידה עורפית.
פעילותו באקדמיה
מחקריו עוסקים במגוון תחומים כגון פילוסופיה ופילוסופיה של החינוך, סוציולוגיה, לימודי תרבות, ביקורת אמנות, חברה וכלכלה. פרסומיו כוללים כאלה העוסקים ב"תבונה מעשית" וב"חיים הראויים" (Well-being). כמו כן הוא עוסק במשנתו הפילוסופית של ז'אן-ז'אק רוסו, ברב-תרבותיות, בינלאומיות ודמוקרטיה ושוויון הזדמנויות בחינוך. מחקריו ברב-תרבותיות מתמקדים בניסוחה של השקפת העולם הרב-תרבותית בהקשר הישראלי. יונה עומד בעיקר על הקשר בין היעדר הכרה תרבותית לבין הקצאה לא שוויוניות של משאבים. לדבריו ההקצאה של משאבים לקבוצות שונות אינה שוויונית ובמקרים רבים נובעת מהיעדר הכרה בזהותן התרבותית. לדעתו כל הסדר שנועד להבטיח את השוויון במעמדם של אזרחי ישראל מחייבת יצירת זיקה בין הכרה לבין חלוקה שוויונית של משאבים. יונה עסק רבות בסוגיית שוויון ההזדמנויות בחינוך. בשנות התשעים של המאה העשרים הוא נאבק במגמות ההפרטה והביזור במערכת החינוך הפוגעות לטענתו בשוויון הזדמנויות בחינוך. נושא נוסף העומד במרכז הגותו של יונה הוא זה העוסק בזיקה בין הדמוקרטיה הליברלית לבין דפוסי המשטר בישראל. מאמריו וספריו מעלים את הצורך לבסס את המשטר הפוליטי בישראל על עקרונותיה של הדמוקרטיה הליברלית ולתת ביטוי לזכויות קולקטיביות למקצת הקבוצות המכוננות את החברה הישראלית.
מכון ון ליר בירושלים: "הפורום לחברה ולתרבות"
במסגרת פעילותו במכון ון ליר בירושלים שימש יונה עם יהודה שנהב, כראש "הפורום לחברה בתרבות". פורום זה כלל קבוצות מחקר שעסקו בהיבטים של החברה הישראלית. בין הספרים שערך במסגרת פעילות זו: "במערבולת הזהויות: דיון ביקורתי בדתיות וחילוניות"; "מחקר ותאוריה בלימודים פוסט-קולוניאליים"; "ופערי אזרחות: הגירה, פריון וזהות בישראל".
פעילות ציבורית
יונה היה נציג הציבור בוועדת האתיקה בפרסומות של מועצת הרשות השנייה לטלוויזיה ולרדיו, שפעלה בראשותו של פרופ' אסא כשר ב-2007. יונה חלק על ההמלצות הסופיות שניסחה הוועדה וחיבר דעת מיעוט, שבה הביע את התנגדותו הנחרצת להתרת כל צורה של פרסומת סמויה בשידורי הטלוויזיה.
פעילות פוליטית
בנובמבר 2016, עבר בכנסת תיקון חוק, שיונה היה בן יוזמיו, שאפשר מתן פטור מארנונה לארכיונים ציבוריים.
סמואל סטולר
קורות חיים
סטולר גדל בסינסינטי, אוהיו. הוא למד באוניברסיטת מישיגן. חברו ויריבו לריצה ג'סי אוונס שלמד והתאמן באוניברסיטת המדינה של אוהיו ניצח אותו בכל הריצות (יותר מ-20) פרט לאחת.
גאומטריה לא-אוקלידית
עקביות הגאומטריה הלא-אוקלידית
המודלים המקובלים לגאומטריה לא-אוקלידית הם במסגרת הגאומטריה האוקלידית. קיומם של מודלים כאלה מוכיח כי אם הגאומטריה האוקלידית עקבית, הרי שבהכרח תכונה זו חלה על הגאומטריה הלא-אוקלידית. זו בפני עצמה הוכחה שאקסיומת המקבילים (האוקלידית) בלתי תלויה באקסיומות הגאומטריות האחרות (העקביות של הגאומטריה האוקלידית עצמה נשענת על העקביות של תורת הקבוצות, דרך המודל הסטנדרטי של המרחב האוקלידי).
כוכב לכת
היסטוריה
עם פיתוח הטלסקופ חוקרי שמיים גילו כוכבי לכת חדשים, כך שמראה מערכת השמש בעיני האנושות שונה מספר פעמים:
קטגוריות
כוכבי הלכת במערכת השמש סווגו על פי הרכבם לשלוש קטגוריות:
אסי כהן
ביוגרפיה
את שירותו בצה"ל עשה בחיל הקשר. לאחר שירותו הצבאי, החל את דרכו בתחום המשחק והבידור. תחילה, החל משנת 1996, הופיע כאמן סטנד-אפ במועדון הידוע דומינו גרוס.
בשנת 2018, החל לשחק תפקיד ראשי בסדרת הדרמה החרדית "אוטונומיות" וכמו כן, לשוב ולשתף פעולה עם דנה מודן בסדרת דרמה קומית חדשה בשם "ככה זה" - העוסקת בקשר שנרקם בין זוג שכנים, מודן וכהן, בשנות ה-40 לחייהם. בשנת 2018, פרש בשנית כהן מ"ארץ נהדרת" מהצוות הקבוע, אך למרות זאת השתתף במספר תוכניות בעונות הבאות כאורח קבוע.
אנסמבל אלזה
האנסמבל הצעיר יוזם קונצרטים ומשתף פעולה באופן קבוע עם מוסדות דיפלומטיים ורב-תרבותיים.
ארד (הונגריה)
היסטוריה
בתחילת המאה ה-20 הפכה ארד לרכושה של משפחת קרולי. העיר גדלה אך עדיין שימרה מאפיינים חקלאיים עד 1972, אז גדלה חשיבותה התיירותית והוקמו בה מספר מוסדות ומתקנים תיירותיים. בין 1991 ו-2001 צמחה אוכלוסיית ארד בשיעור הגבוה ביותר בהונגריה (כ-30%). ב-2005 קיבלה ארד מעמד של עיר.
דונטה סמית'
מכבי חיפה
עונת הייתה טובה מאוד עבור סמית' והוא השיג ממוצעים של 16.1 נקודות ו-7 ריבאונדים למשחק ורשם 25.5 נקודות מדד באותה העונה. בסיום העונה הגיע לגמר עם מכבי חיפה, ואפילו נבחר לשחקן העונה לאותה שנה. בגמר חיפה הפסידה למכבי תל אביב. בסיום אותה עונה עזב דונטה סמית' את מכבי חיפה.
הפועל ירושלים
בעונת זכה עם הקבוצה באליפות הראשונה שלה והיה לשחקן הזר הראשון בישראל שזוכה בשתי אליפויות מחוץ למכבי תל אביב. בסיום עונת עזב את הקבוצה ועבר לשחק בפוארטו ריקו.
פוארטו פלטה (עיר)
היסטוריה
פוארטו פלטה היא אחת מההתיישבויות האירופאיות הקדומות ביותר באמריקה, ביניהן לה איסבלה, היישוב הספרדי שהוקם על ידי כריסטופר קולומבוס, שנמצא לא הרחק מהעיר. תאריך ייסוד העיר נתון למחלוקת והערכות ההיסטוריונים נעות בין 1496 ל-1506, ומבין ההערכות האלו מקובלת ההערכה שפוארטו פלטה נוסדה ב-1502. העיר תוכננה על ידי קולומבוס ואחיו הצעיר. משמעות שם העיר היא "נמל הכסף", והיא נובעת משמו של ההר מונטה דה פלטה (מילולית: "הר הכסף") שנמצא באזור. השם ניתן על ידי כריסטופר קולומבוס בגלל שפסגתו המכוסה בערפל זמן רב נראית דומה לכסף.
במהלך מלחמת השבת העצמאות של הרפובליקה הדומיניקנית מספרד ב-1863 העיר נהרסה לחלוטין. עבודות השיקום התחילו לאחר המלחמה ב-1865
יום ראשון העקוב מדם (1905)
יום ראשון העקוב מדם
ב-11:30 התקרבו המפגינים, וביניהם גאורגי גפון, למקום בו הוצבו החיילים. גפון קרא למפגינים לפרוץ את המחסום. בסך הכול החיילים ירו 4 פעמים. באירוע זה נהרגו כ-40 מפגינים. גאורגי גפון בעצמו הוסתר על ידי פנחס רוטנברג בדירתו של מקסים גורקי.
לאחר האירוע
הצאר, שבאותו יום לא היה בסנקט פטרבורג, תיאר אותו כ"כאוב", אולם דיווחים שונים שטפו את העיר והיו הפרות סדר ובזיזות. ההתארגנות של גפון הסתיימה באותו היום והוא עזב במהירות את רוסיה. הוא חזר לרוסיה באוקטובר אותה שנה והיה ניסיון לגייסו שוב מצד המשטרה החשאית. פנחס רוטנברג (מאוחר יותר מייסד חברת החשמל בארץ ישראל), שותף לפעילותיו של גפון במהפכת 1905, דיווח על מגעיו של גפון עם המשטרה לאנשי מפלגתו לשעבר, ואלו דנו אותו למוות. היה זה ככל הנראה רוטנברג עצמו שתלה אותו באפריל 1906.
המצור על עכו (1291)
רקע
מסע הצלב השביעי הביא עם סיומו לעליית הממלוכים לשלטון, ולאחר התייצבות שלטונם במצרים פנה הסולטאן החדש ביברס לקצץ אט-אט במה שנותר מממלכת ירושלים הצלבנית. הממשל הממלוכי החדש השתלט על המזרח התיכון, מחק את פיצולי העבר האיובי, איחד את חצרות האמירים העצמאיים והביא לאיחוד כוחות האסלאם בדומה לצלאח א-דין. בניית מנגנון אדמיניסטרטיבי אזרחי ומנגנון צבאי יעיל איפשר לממלוכים לממש כוח זה למטרות האסטרטגיות של הסולטנות. ב-1263 כבש ביברס את הר תבור ונצרת, וב-1265 את קיסריה וארסוף. בהרסו ערי נמל קבע עיקרון ממלוכי חשוב - הוא הרס את המצודות לחלוטין ובאבניהן מילא את הנמל והוציא אותו מכלל שימוש. כך נמנעה הגשת סיוע ימי לצלבנים, וכן המסחר הימי חייב היה לעבור דרך ערי מצרים במקום דרך ערי ארץ-ישראל. ב-1266 כבש בייברס את מצודת צפת. מותו של ביברס ב-1277, קטע את שרשרת מסעות המלחמה שהפכה את ממלכת הצלבנים לקבוצה של מובלעות צלבניות הנלחמות על חייהן. יורשו קלאון כבש את טריפולי, וסימן את עכו, בירת הממלכה הצלבנית המפוררת, כמטרתו הבאה.
הצבא הממלוכי
ההכנות הממלוכיות לקרב החלו בקיץ של 1290 באיסוף עצים מכל יערות האזור - מלבנון עד ארץ ישראל לצורך בנין מכונות המצור ובמשך ארבעה חודשים נמשכו עבודות הכריתה באזור קיסריה ועתלית אפילו מותו הפתאומי של הסולטאן קלאון לא עצר את ההכנות והגיוס הכללי מכל מדינות המזרח התיכון שהלכה וקיבלה את האופי של מלחמת קודש לגירוש סופי של הצלבנים מארץ הקודש.
מהלך המצור
הפליטים שברחו אל חוף הים נאלצו לשחד מפקדים של ספינות שיאספו אותם לחוף מבטחים, כך על פי הסיפורים אסף מפקד טמפלרי רוג'ר דה פלור לספינתו אצילים ועשירים מהעיר ובנה לעצמו הון גדול. ההיסטוריון הצלבני לודולף סיפר:
השפעת קרני גמא על ציפורני החתול (מחזה)
השפעת קרני גמא על ציפורני החתול (באנגלית: The Effect of Gamma Rays on Man-in-the-Moon Marigolds) הוא מחזה מאת המחזאי האמריקאי פול זינדל, שהועלה לראשונה בשנת 1965. המחזה זיכה את יוצרו בשנת 1971 בפרס פוליצר. המחזה עוסק בסוגיות של שפיטה חברתית ומערכות יחסים מורכבות.
בברודוויי
ב-7 באפריל 1970 הוצג המחזה לראשונה בברודוויי במרכז מרסר לאמנות, למשך 819 הופעות, עד ה-14 במאי 1972. המחזה הועלה שם בבימויו של מלווין ברנהרדט כאשר השחקנים היו: סווזי קורץ (ג'ניס ויקרי), איימי לויט (רות), ג'ודית לורי (נני), פמלה פייטון רייט (טילי) וסאדה תומפסון (ביאטריס).
גאומטריה
גאומטריה (בכתיב תקין: גאומטרייה. מיוונית עתיקה – γεωμετρία. γεω – "אדמה" או "קרקע"; μέτρον – "מדידה") היא ענף של המתמטיקה העוסק בצורות ובמבנים, ובהם הישויות: נקודות, קווים ישרים, עקומות, משטחים, מעגלים ופאונים. הגאומטריה עוסקת בהוכחת טענות לגבי הישויות בעזרת משפטים, המתבססים על אקסיומות. דוגמה למשפטים גאומטריים מהווים משפטי חפיפה. דוגמאות לאקסיומות מופיעות בערך נקודה. המבנים היסודיים של הגאומטריה (בדרך כלל, נקודה, קו ישר, מישור, ולעיתים גם הזווית והמרחק) מתוארים באמצעות האקסיומות שהם מקיימים. גישה כזו אינה מסתפקת בתיאור שיטות ואבחנות גאומטריות, אלא מתארת במפורש את הנחות היסוד (האקסיומות), וגוזרת מהן בדרך של הוכחה את המשפטים המתייחסים לאותם מבנים.
רכס קאליבה
אוכף סיניטובו מחבר את הרכס לכיפת הקרח פרקוס שמדרום מזרח לו.
רותי רוסו
הרצאות ופעילות קולינרית
ב־2014 שימשה יועצת קולינרית לרשת בתי הקפה Loveat ובנתה לה תפריט חדש.
רומולו בטנקור
ילדות וצעירות
רומולו בטנקור נולד בשנת 1908 בגואטירה, במדינת מירנדה בוונצואלה. הוא היה בנם של לואיס בטנקור בייו, מהגר מהאיים הקנריים ושל קראולית ילידת גואטירה (ונצואלה) בשם וירחיניה בייו מילנו. היו לו שתי אחיות - מריה תרסה והלנה. ב-1914 התחיל ללמוד בבית ספר יסודי פרטי ביישוב הולדתו. ב-1920 עברה המשפחה לגור בעיר הבירה, קאראקס. נרשם לתיכון "קאראקס" (כיום תיכון "אנדרס בֶייו") שבראשו עמד המחנך והסופר רומולו גאייגוס. עם מורי בית הספר נמנו פרט לגאייגוס, אישים כמו פרננדו פאס קסטיו, קאראסיולו פארה לאון, חוסה אנטוניו ראמוס סוקרה. בגיל 10 התייתם בטנקור מאמו, שנפטרה תוך כדי ניסיונות של רופאים להצילה מסרטן. מגיל 14 עבד על מנת לפרנס את לימודיו. ב-1927 התקבל בטנקור ללימודי משפטים באוניברסיטה המרכזית של ונצואלה. עבד תקופה במשרד עורכי דין ובלשכת עורכי הדין והסניגורים. כתלמיד תיכון ואחר כך כסטודנט הקדיש בטנקור חלק מזמנו לקריאה, לכתיבת סיפורים ועבד גם כעוזר לעסק למינהל של אביו.
כהונתו הראשונה כנשיא זמני ("טריאֵניו אדקו El Trienio Adeco" או "שלוש השנים של שלטון מפלגת AD")
ממשלתו שיתפה פעולה עם ארגון הפליטים הבינלאומי שבחסות האו"ם בהענקת סיוע לפליטים ולעקורים מאירופה שלא יכלו או לא רצו לחזור לארצותיהם בתום מלחמת העולם השנייה. היא לקחה על עצמה את יישובם וקליטתם של רבבות פליטים בוונצואלה. היוזמה לקליטת הפליטים הייתה נושא למחלוקת עמוקה בקרב חברי הממשלה ולבסוף הוכרעה הכף לטובת עמדתו של אדוארדו מנדוסה גויטיקואה (2009-1917), שר החקלאות הצעיר של בטנקור, שהוביל את המבצע ההומניטרי הגדול.
לקראת הבחירות בשנת 1947, הודיע בטנקור שלא יתמודד, ומפלגתו, "הפעולה הדמוקרטית", הציגה כמועמד את הסופר רומולו גאייגוס. בבחירות חיזקה המפלגה את מעמדה כמפלגה פופולרית ודומיננטית שזכתה ב-71% מהקולות. בטנקור פינה ב-1948 את כסאו לטובת הנשיא הנבחר גאייגוס, אולם בעיתונות נטען שבעצם הוא שלט בפועל במדינה מאחורי הקלעים. כעבור תשעה חדשים, בנובמבר 1948 גאייגוס הודח בהפיכה צבאית חדשה בפיקודם של מרקוס פרס חימנס וקרלוס דלגדו צ'לבו. במהלך ההפיכה הסתתר בטנקור בשגרירות קולומביה ולאחר מספר שבועות גלה לקולומביה.
המדיניות בתחום הנפט
הוא נכנס לתפקיד ב-13 בפברואר 1959 וביקש להחזיר למדינה את כושר הפרעון. בשנת 1960 הקים שר המכרות והנפט שלו, חואן פבלו פרס אלפונסו, את התאגיד הוונצואלי לנפט CVP שנועד לפקח על תעשיית הנפט הלאומית. כמו כן, יחד עם ערב הסעודית, כווית, עיראק ואיראן הקים את אופ"ק, ארגון המדינות המייצאות נפט. בעת כינוס שנתי לנפט בקהיר, השליח של ונצואלה, דובר ערבית שוטפת, שכנע את המדינות מפיקות הנפט במזרח התיכון, לחתום על הסכם חשאי שיקדם את הסולידריות ואת הפיקוח בתחום משאבי הנפט הלאומיים שלהן. ארגון אופ"ק עצמו קם בספטמבר 1960 בבגדאד. החלטה זו זורזה על ידי חוק משנת 1960 שהונהג על ידי נשיא ארצות הברית, דווייט אייזנהאואר שכפה על ונצואלה מכסות ייצוא מוגבלות אל ארצות הברית בעוד שהפלה לטובה את תעשיות הנפט של קנדה ומקסיקו. אייזנהאואר נימק את ההקלות על קנדה ומקסיקו במניעים ביטחוניים ועל ידי חשיבות הגישה היבשתית למשאבי אנרגיה בעת מלחמה. בטנקור הגיב איפוא ביוזמה לכריתת ברית עם ארצות ערביות ואיראן כאסטרטגיה מונעת שנועדה להגן על האוטונומיה המתמדת ועל רווחיותו של הנפט הוונצואלי.
סוכנות מינית
סוכנות מינית אצל נשים בגיל המעבר ולאחריו
נשים בגיל המעבר ולאחריו מתמודדות עם תפיסות תרבותיות המכתיבות באופן ממוגדר את ה"הזדקנות". תפיסות אלו מכתיבות כיצד עליהן להתלבש, להראות, מה עליהן לעשות וכו'. בעוד אצל גברים הערך המיני מושפע מסמכותיות, ערך כלכלי וכוח המגיעים לשיאם בגילאים אלו, נשים בגיל זה מאבדות את הערך המיני שלהן והופכות להיות "שקופות" עבור גברים. תפיסות תרבותיות על "הזדקנות" מעצבות את המיניות של נשים הטרוסקסואליות כלפי עצמן, כלפי הפרטנרים והחברה – הן נחשבות פחות מיניות, הן לא מושא תשוקה, ואם הן מפגינות מיניות הן מושא ללעג בחברה.
סוכנות מינית אצל נערים
ה"שיח הנעדר של התשוקה" והחלוקה הממוגדרת של המרחב המיני בו קיימת תפיסה שסקס היא פרקטיקה שמשרתת גברים ונעשית על נשים, מקשה על נערים ללמוד לתקשר את רצונותיהם ובמקביל להיות קשובים לתשוקה ולרצונות של הפרטנריות.
ביקורת
ביקורת נוספת היא ששיח הסוכנות המינית מסמן רק סוג אחד של נערות כסוכנות מיניות, אלו בעלות היכולת האישית להתנהל מול החברה. על כן, המושג מתעלם מכך שכל נערה מושפעת ממיקומים שונים בחייה, בהם מעמד, דת ואתניות שמשפיעים על היכולת שלה להפגין סוכנות - לנהל משא ומתן אל מול אחרים והחברה. לדוגמה: יש חברות בהן אין מחויבות אתית לכבד את רצונות הנערה או חברות בהן לגבר יש עוצמה כלכלית אל מול האישה, במקרים אלו סוכנות מינית תראה שונה, מכיוון שסוכנות יכולה להיראות ולהתנהל במגוון דרכים בהתאם לנערה, לחברה, לתרבות ולמקום בו היא נמצאת. נערות עשויות להשתמש בסוכנות שלהן גם במסגרת של ציות ופשרה עם גורמי הסמכות על מנת לשפר את מצבן וגם במאמצים של הנערה להשפיע על החוויות המיידיות או על מסלול חייה שלה באמצעות מיניות.
מנחם בולה
קורות חיים
נפתלי קראוס כתב על פירושו לספר ירמיהו:
מורה מן החוץ
מורה מן החוץ במוסדות להשכלה גבוהה בישראל, הוא מרצה, בדרך כלל בעל תואר שלישי, שאינו שייך פורמלית לסגל ההוראה הקבוע של המוסד. משרת המורה מן החוץ כוללת הוראה בלבד, ללא מחקר וללא הנחיית סטודנטים לתארים מתקדמים. המורים מן החוץ הם חברים בסגל האקדמי הזוטר.
ראשיתה של מסגרת זו בשנות ה-60, כאשר הקימה האוניברסיטה העברית את השלוחה בתל אביב, שלימים הפכה להיות אוניברסיטת תל אביב. מרצים מן האוניברסיטה העברית שיצאו ללמד בשלוחה נחשבו שם ל"מורים מן החוץ". בהמשך ניתן תואר זה לחברי סגל מכל אוניברסיטה, שהתבקשו ללמד במוסדות אחרים, ואחר כך גם למומחים שעיקר עיסוקם שלא באקדמיה (כגון שופטים) שלימדו קורסי בחירה בתחום התמחותם. החל משנות השמונים החלו האוניברסיטאות והמכללות האקדמיות בישראל להשתמש במורים מן החוץ כתחליף זול להעסקת סגל הוראה רגיל.
It Won't Be Soon Before Long
הצלחה במצעדים
האלבום הגיע למקום הראשון במצעד הבילבורד האמריקאי, ומכר כ-429,484 עותקים בשבוע הראשון ליציאתו.
הרי אלכסנדרה
הרי אלכסנדרה (באנגלית: Alexandra Mountains (-77.41667°N, -153.5°W) היא קבוצת הרים נמוכים, נפרדים בחלקו הצפוני של חצי האי אדוארד השביעי, ממש דרומית-מערבית למפרץ סלצברגר בארץ מרי בירד, אנטארקטיקה. ההרים התגלו בינואר-פברואר 1902 על ידי משלחת דיסקברי במהלך הפלגת חקר של ספינת המחקר דיסקברי לאורך מדף הקרח רוס. קבוצת ההרים נקראה על שם אלכסנדרה, שהייתה אז מלכת הממלכה המאוחדת.
STS-120
צוות
המספר בסוגריים מסמן את הטיסות בחלל של כל אסטרונאוט, כולל משימה זו.
ממריא לתחנת החלל
הארמוני (Node 2)
משימת STS-120 המריאה כשבמטענה יחידת "הארמוני" (הידועה בשמה הרשמי Node 2), המכילה בתוכה ארבע יחידות המרת חשמל (DC to DC) ושלושה כונני אחסון Zero-g, בנוסף Power and Data Grapple Fixture לזרוע הרובוטית של התחנה ויחידת כוח למעבורת. יחידת "הארמוני" היא יחידת המגורים הראשונה בעלה ויסות לחץ אוויר מאז שנת 2001, בה הותקנה יחידת "Quest Airlock".
מערך סולרי P6
בנוסף, במשך משימה זו, המערך הסולרי, P6, נותק מ-Z1 truss ומוקם מחדש על גבי יחידת Unity, וזו עמדתו הסופית.
מטען נוסף
ב-28 באוגוסט 2007, צ'ובאקה מסדרת סרטי מלחמת הכוכבים הציג את חרב האור לפקידי נאס"א ממרכז החלל יוסטון בטקס רשמי בשדה התעופה הבינלאומי אוקלנד. משם טסה חרב האור ליוסטון, ושם התקבלה על ידי חיילי האימפריה. לאחר שנחתה בשלום, חרב האור תוצג במרכז החלל יוסטון.
הרקע למשימה
בעקבות הסדק הקטן בתחתית האנדוור שהתגלה בספטמבר 2007 בעת השיגור של משימת STS-118, הודיעו מנהלי נאס"א כי הם משערים שתדרש הליכת חלל חמישית במשימת STS-120, כדי לבחון את מגני החום בגחון המעבורת. כלי התיקון, T-RAD (קיצור של thermal protection system - repair ablator dispenser) מעולם לא נבחן בחלל, וכך יכלו מנהלי נאס"א להעריך את יעילותה של ערכת התיקון גם בסביבות של חוסר כבידה.
הליכת החלל הרביעית
זמן קצר לאחר ההשכמה בבוקר היום העשירי למשימה, עודכן הצוות שלוח הזמנים של הליכת החלל הרביעית תוכנן מחדש. המהנדסים קבעו תחילה שהליכת החלל תתבצע ביום שישי, אך השתמשו ביום הנוסף למשימה כדי לבצע ניתוח טוב יותר של הממצאים, להכין את הציוד הדרוש ולסקור ולתרגל את הנהלים. צוות המשימה התכנס ביחידת "הארמוני" כדי לדבר עם נשיא ארצות הברית לשעבר, ג'ורג' הרברט ווקר בוש ואשתו, ברברה, שביקרו במרכז השליטה במרכז החלל ג'ונסון, יוסטון, טקסס.
יום שבת, 3 בנובמבר (היום השנים עשר למשימה): לאחר ההשכמה כשברקע מתנגן שיר הנושא של סדרת הסרטים מלחמת הכוכבים, שני הצוותים החלו את הכנותיהם לקראת הליכת החלל הרביעית. הליכת החלל החלה בשעה 10:03 UTC. לאחר היציאה לעבר הזרוע הרובוטית של תחנת החלל הבינלאומית, קשר עצמו פרזינסקי אל ההתקן הנייד והמתכוונן שנקשר לרגל (Adjustable Portable Foot Restraint או בקיצור (APFR)) והגיע אל אזור הקרע במערך הסולרי. בעבודה איטית ובעזרת הכוונתם של וילוק וצוות הקרקע, התקין פרזינסקי את חמשת "האזיקונים" למערך הסולרי וחזר לאחור כדי להתבונן בפריסת הלוחות הסולריים. בשעה 15:23 UTC נפרס כל המערך בהצלחה. לאחר הפריסה המלאה של המערך, ביצעו פרזינסקי וילוק בחינה של חלקים 2B ו-4B. לאחר שהמערך נמצא תקין ושלם, סיימו האסטרונאוטים את הליכת החלל בשעה 17:22 UTC. סך משך כל הליכות החלל במשימת STS-120 עומד על 27 שעות ו-14 דקות.
עזיבת הדיסקברי את תחנת החלל
היום הארבעה עשר למשימה נפתח עם ההכנות לעזיבת הדיסקברי את תחנת החלל הבינלאומית. בשעה 10:32 UTC, נפרדה הדיסקברי ממתאם לחץ האוויר (Pressurized Mating Adapter). הטייס, זמקה, החל את התמרון מסביב לתחנה כדי לאפשר לצוות המעבורת לצלם את התצורה החדשה של תחנת החלל הבינלאומית. לאחר ההיפרדות הסופית, החלה הבדיקה הממוקדת לסריקת קצוות כנפי המעבורת והחרטום שלה. הניתוח הסופי עבר בהצלחה.
אליפות וימבלדון 1932
הטניסאיות האמריקאיות הלן וילס ואליזבת ריין שלא השתתפו בתחרות 1931, הגיעו השנה לתחרויות וזכו בתארים.
תחרות זוגות מעורבים
במשחק הגמר אנריקה מאייר (ספרד) ואליזבת ריין (ארצות הברית) שיחקו נגד הארי הופמן (אוסטרליה) וז'וסאן סיז'אר (בלגיה), וניצחו אותם בשתי מערכות. לאליזבת ריין זה היה התואר השביעי בתחרות זו.
נרקיס ניירי
בישראל
נרקיס ניירי הוא אחד מהמינים המופיעים בגן הבוטני של האוניברסיטה העברית בגבעת רם. בחלקת הים התיכון הוא גדל עם עוד שנים של נרקיס מצוי בתצוגה מרהיבה.
יעקב (שליח יחיאל מפריז)
רבי יעקב היה יהודי מצרפת, בן המאה ה-13 (תקופת בעלי התוספות), בחוג של יחיאל מפריז. במקור מסוים מכונה 'רבי יעקב הנזיר'. נשלח כשד"ר מארץ ישראל לגיוס כספים עבור ישיבתו של רבי יחיאל מפריז בעכו.
רשימת הקברים
בין שאר הקברים שזיהה יעקב השליח, קברי הסנהדרין ומערת שמעון הצדיק - בירושלים, וקבר רבן גמליאל - ביבנה.
אחנתון
מונותאיזם או הנותאיזם
המשך המחקר הארכאולוגי חשף תמונה שונה – המהפכה הדתית של אחנאתון לא הייתה אלא החלפת אל שמש אחד ('אמון') באל שמש שני ('אתן'). כלומר, הדת החדשה הייתה הנותאיזם, דת שבה קיים אל ראשי אחד ולצידו אלוהויות משנה. בחפירות של הארכאולוג פלינדרס פיטרי בעיר אחתאתן נתגלתה מערכת שלמה של אלוהויות שהתקיימה בדת זו – כל האלים והאלות של מצרים מופיעים בעיר של אתן, מלבד אלי השמש. האלוהויות הופיעו בצורה של ציורי קיר, כולל בציורים של אחנאתון ומשפחתו כשהם סוגדים לשמש, בסיתות בקברים, בצורה של פסלים, קמעות, חותמות, תבניות ועוד. מערכת האלים שנתגלתה באחתאתן כללה את חתחור, שו, תפנות, בסתת, איזיס, בס, תאורת, אתום, מאע'ת, מות, סח'מת, וואדג'ת ועוד. מתברר שרק אלי השמש הקודמים – רע, אמון, אוסיריס, סת והורוס – הוחרמו בדת החדשה של אחנאתון, ומקדשיהם הושחתו. תופעה זו ידועה בהיסטוריה של מצרים, כאשר מלך חדש שעלה לשלטון הביא עמו את אל השמש שלו, לו הוא סגד.
ירושה
על פי ממצאים ארכאולוגיים בנקרופוליס של ב-2013, נמצאו בקברו של הווזיר  (מספר 28), ארבעה עמודי תמיכה המתוארכים לשנת היובל בהם מוזכרים אמנחותפ השלישי (בכינויו נבמאאטרע, Nebmaatre) כמלך מצרים העילית והתחתית, בנו של רע, וכן אמנחותפ הרביעי (בכינויו נפרקהפרור, Neferkheperure) כמלך מצרים העילית והתחתית, בנו של רע. במקביל נמצאו תבליטים המתארים את אמנחותפ השלישי בחגיגות ה-30 למלכותו. חוקרים טוענים שזו הוכחה ניצחת ששני המלכים מלכו בחפיפה שלטונית לפחות 9 שנים החל משנת ה-30 למלכותו של אמנחותפ השלישי. קיימים גם מספר ממצאים נסיבתיים פחות מובהקים שתומכים במסקנה זו.
סרט פשע
הפרוטגוניסט בסרט הפשע הוא לרוב עבריין או פושע, ובדרך כלל הסיפור יסופר מנקודת מבטו. היחס של הסרט כלפי הפושע, וכלפי מעשי הפשע שלו, הוא בדרך כלל יחסי שאיננו שיפוטי. הגיבור-הפושע יוצג כדמות מורכבת, ובמקרים רבים אף יוצגו המניעים למעשיו כחיוביים או כצודקים, זאת בניגוד לסרטים שבהם האנטגוניסט הוא הפושע, ואז הוא יוצג כנבל, כרשע מוחלט.
עלילתו של סרט פשע עוסקת, לרוב, במעשה פשע אחד מסוים (או בכמה מעשי פשע), באירועים שהובילו לאותו מעשה פשע (למשל: הסבר רגשי מדוע הגיבור התדרדר לחיי פשע, אופן גיבושה של קבוצה הפושעת שהחליטה לבצע את הפשע יחדיו, תכנון מעשה הפשע וכדומה), באירועים שמתרחשים בזמן ביצוע מעשה הפשע, וכן באירועים שמתרחשים לאחר וכתוצאה ממעשה הפשע (למשל: חלוקת השלל בין חברי הקבוצה, רדיפתם על ידי רשויות אכיפות החוק, יציאתם לביצוע מעשה פשע נוסף וכדומה).
סרטי בית סוהר
"סרטי בית סוהר" הם סרטים העוסקים בחיים בין כותלי בית הסוהר או הימלטות ממנו. למשל: אמריקה X, בשם האב, קן הקוקייה, הניסוי ואקספרס של חצות.
וסלין טופאלוב
ביוגרפיה
באליפות העולם בשחמט 2012 הוא הודח ברבע הגמר על ידי גטה קמסקי. וסלין טופאלוב זכה בסבב הגרנד פרי השני (2013–2012).
בשנת 2015 הוא ניצח בתחרות העל בנורווגיה.
הופעות באולימפיאדות
טופאלוב הפך לראש הקבוצה הבולגרית באולימפיאדת השחמט ב-1994. באותה שנה בולגריה זכתה במקום החמישי.
גדי סבן
עבירות מין ומעורבות בפלילים
עם שחרורו ממאסר, החל לעבוד בפינוי אשפה עבור חברה קבלנית שעובדת עם עיריות תל אביב ובת ים. בדצמבר 2008, כשלוש שנים לאחר שיחרורו ממאסר, נעצר בשנית, יחד עם אביו, בחשד שהדיח קטינים לשימוש בחשיש.
טופו השישי, מלך טונגה
טופו השישי (שמו המלא: אהואטו אונואקיאוטונגה טוקוהאו; נולד ב-12 ביולי 1959) הוא מלך טונגה. כיהן כראש ממשלת טונגה וכשר בממשלת טונגה. מ-2008 ועד 2012 כיהן אהואטו כנציב העליון של טונגה באוסטרליה ומתוקף תפקידו עבר לקנברה ובנוסף שימש בשנים 2010–2012 כשגריר לא-תושב ביפן.
יוחנן התשיעי
האפיפיור יוחנן התשיעי (בלטינית: Ioannes IX; נפטר ינואר 900) היה האפיפיור מינואר 898 עד מותו 900.
פארמה
פַּארְמָה (באיטלקית: Parma) היא עיר במחוז אמיליה-רומאניה בצפון איטליה, בין הערים מילאנו ובולוניה, מונה כ-195,000 תושבים (2017). אף על פי שאינה עיר גדולה, היא נחשבת כמרכז אומנויות משמעותי. בין 1545 לאיחוד איטליה (1859) הייתה מרכזה של דוכסות פארמה.
יון דגן
קורות חיים
לאחר הפלישה הגרמנית לברית המועצות ביוני 1941 התנדב אל הצבא האדום. היה לוחם בפלוגת מתנדבים שהורכבה מתלמידי תיכון. היחידה השתתפה בהגנת העיר מוהיליב-פודילסקי מפני הכוחות הרומנים. בסוף יולי 1941 נאלצו כוחות הצבא האדום באזור לסגת מזרחה. היחידה בה שירת דגן צורפה אל דיוויזיית חי"ר 130. במסגרת הדיוויזיה השתתף יון דגן בקרבות עם הגרמנים בדרום-מזרח אוקראינה. באחד הקרבות נפצע ופונה לבית חולים עורפי. בית החולים, בו אושפז, פונה, עקב התקדמות הגרמנים לגאורגיה.
ארמון הולירוד
היסטוריה
לאחר המהפכה הצרפתית הרשה המלך ג'ורג' השלישי לפליטי בית המלוכה הצרפתי לגור בארמון, והתגורר בו אחיו הצעיר של המלך הצרפתי לואי השישה עשר.
יקב קסטל
רקע
בקיץ 2015 עבר היקב למשכנו במושב יד השמונה, גם כן בהרי יהודה.
השם קסטל נגזר מחורבות מצודה צלבנית המצויה במקום ועל תוויות הבקבוקים מופיע הכיתוב Domaine du Castel. בשנת 1995 שיווק בן זקן לראשונה שש מאות בקבוקים מענבים שגידל בחלקה הסמוכה לביתו מבציר 1992.
מאפיינים
מרתף היקב מכיל מאות חביות עץ אלון ומכלי בטון גדולים שיובאו מאיטליה.
אספלט (רומן)
אודות הספר
דווקא המבט של מי שנתפס כשולי - ילדים ונערים - הופך למבט נוקב המאיר את הישראליות ולמעשה מצליח להקפיא אותה ולהעביר תמונה מימטית קשה של המתרחש מסביבנו. לא בכדי הרומן מתרחש בירושלים, המהווה פסיפס אנושי בין דתות ולאומים, אולם ירושלים שמעוצבת ברומן אינה "ירושלים של זהב" כי אם ירושלים של מטה.
דויד פרץ
פעילויות נוספות
בנוסף, פרץ משמש כמרצה למקצועות המוזיקה וההפקה המוזיקלית השונים במכללת BPM.
מצודת אגרה
היסטוריה
המוגולים כבשו את המצודה מידיהם של הלודים ולקחו כשלל אוצר גדול, שכלל יהלום שבתקופה מאוחרת יותר נקרא "קוהינור". באבור נותר במצודה, שהה בארמונו של איברהים לודי, ובנה בתחום הארמון באר מדרגות (באולי/באורי). הומאיון הוכתר במקום ב-1530, אך הובס בבילגראם באותה שנה ונמלט מהודו. שר שאה (Sher Shah) החזיק במצודה במשך חמש שנים. בסופו של דבר הצליחו המוגולים להביס את שליט דלהי בקרב פאניפאט השני ב-1556 וחזרו לשלוט בצפונה של הודו.
אלכס באומן
קביעת שיא עולם
באומן סבל מכאב כרוני בכתפיו והחליט לחזור להתאמן תחת הדרכתו של מאמנו הישן חדש ד"ר ג'ינו טיהני בעיר מגוריו. שם קיבל טיפולים פיזיותרפיים. בשל מצבו הגופני, הוא לא השתתף באליפות העולם בשחייה שנערכה בגואיאקיל, אקוודור בשנת 1982.
באוניברסיאדה שנערכה באדמונטון, קנדה בשנת 1983 זכה באומן לשאת את הדגל הקנדי בטקס הפתיחה. בתחרויות עצמן זכה באומן בשתי מדליות זהב. ב-200 מטר מעורב אישי בתוצאה של 2:02.29 דקות (4 מאיות השנייה לאט משיא העולם שלו) לפני אלוף העולם אלכסנדר סידורנקו מברית המועצות (2:04.21 דקות) וריקרדו פראדו מברזיל (2:05.50 דקות). ב-400 מטר מעורב אישי בתוצאה של 4:19.80 דקות, לפני לורנס הייס מארצות הברית (4:26.05 דקות) ופרדו, שיאן העולם (4:26.87 דקות).
מיכאל קולהאס
מוטיבים ופרשנויות
ניתן לזהות בסיפור שני מסרים סותרים לכאורה. אמנם מצד אחד מגנה פון קלייסט את השלטון המושחת ומדגיש את אחריותה של המדינה לאכיפת חוקיה, ואף מתריע בפני החורבן והעוולות שהניוון השלטוני והיעדר הצדק גורמים להם, אבל מצד שני מזהיר הסיפור מהמחיר הנורא של רדיפת הצדק ללא פשרות וללא חמלה. הרעיון המרכזי של היצירה הוא אפוא מורכב, ולא ניתן לפטור אותו במסקנה חד-צדדית. פון קלייסט מבקש להדגים את משמעות מתיחת האידיאלים עד כדי אבסורד ואת אובדן האנושיות שבהיצמדות לחוקים ללא תנאי. מציאת האיזון בין השאיפה לצדק לבין הנכונות לחמלה מתאימה להשקפה האריסטוטלית, כי על האדם לפעול מתוך מתינות ושיקול דעת.
אבא אבן
אַבָּא שלמה אֶבֶן (2 בפברואר 1915 – 17 בנובמבר 2002) היה דיפלומט ומדינאי ישראלי. כיהן כסגן ראש ממשלת ישראל, שר החוץ, שר החינוך וחבר הכנסת מטעם מפלגת העבודה, וכן כשגריר ישראל באומות המאוחדות ובארצות הברית.
פעילותו הפוליטית
ב-28 במאי 1950, בגיל 35, מונה לשגריר ישראל בארצות הברית, בעודו מחזיק גם בתפקיד השגריר באו"ם (בשני התפקידים החזיק עד קיץ 1959). במסגרת תפקיד זה גם ניסה לשכנע את אלברט איינשטיין להתמנות לנשיא מדינת ישראל.
בתפקידיו באו"ם ובוושינגטון עיצב אבא אבן את הפעילות הדיפלומטית ואת מערכת ההסברה של ישראל. בתקופתו הושג הסיוע הכלכלי הראשון של ארצות הברית לישראל, הוקם מפעל "הבונדס", וביוזמתו נוסד ארגון השדולה האמריקני למען ישראל, איפא"ק, וכך התמסדה פעילותה של ועידת הנשיאים של הארגונים היהודיים בארצות הברית. במאי 1959 קיבל אזרחות ישראלית, לאחר שהתברר שברשותו רק דרכון דיפלומטי ישראלי ושמו אינו מופיע בפנקס הבוחרים.
אבן תמך בפרס בבחירות המקדימות לראשות המפלגה, בחירות שבהן רבין ניצח. לאחר מכן סירב לכהן כשר ההסברה בממשלה החדשה, ורבין מינה את יגאל אלון כשר החוץ במקום אבן. אחרי בחירות 1984 כיהן 5 שבועות כיושב ראש הזמני של הכנסת ובתקופה זו הנהיג את הכנסת בהומור ובחן נדירים.
בבחירות המקדימות במפלגת העבודה להבחירות לכנסת ה-12 שנערכו ב-1988 לא נבחר בהתמודדות על מקומות גבוהים ברשימה (העשיריה הראשונה והשנייה) והעדיף לפרוש מהמרוץ. הוא התמנה ליו"ר מועצת המנהלים של בית ברל, ושימש בתפקיד שנים אחדות. בשנותיו האחרונות פרש מהחיים הפוליטיים, והקדיש את זמנו לכתיבה, להוראה ולהרצאות.
שעונית נאכלת
ערלה וברכת הפסיפלורה
לעניין ברכת הפסיפלורה הנידון אותו נידון, אם זה עץ מברכים בורא פרי העץ, ואם זה אדמה ברכתו בורא פרי האדמה, אך מכיוון שאם בירך על פירות האילן בורא פרי האדמה יצא, על כן הורו על הפוסקים לברך כך.
אברהם נתן אלברג
ביוגרפיה
בשנת ה'תרס”ג, 1903, נתמנה כאב"ד של זגירז' שבאזור לודז' וכאב"ד של בלאשקי, גם היא בפולין. בסוף תרפ”ה,1925, שימש כאב"ד בסאנוק שבגליציה המערבית.
השתתף במספר כתבי עת תורניים כדוגמת תל תלפיות, כתביו מופיעים בספרי שו"ת רבים. ההדיר כמה ספרים. התכתב עם הראי"ה קוק.
צ'יקי בגיריסטיין
מנהל טכני
תחת ניהולו החתים המועדון את פרנק רייקארד כמאמן הקבוצה וכדורגלנים כרונאלדיניו, דקו וסמואל אטו. אלו עזרו להביא את ברצלונה לקדמת הכדורגל האירופי - זכייה בשתי אליפויות ובליגת האלופות. מאוחר יותר, עם ז'וזפ גוארדיולה כמחליפו של רייקארד, זכה המועדון בטרבל (זכייה באליפות הליגה, גביע המלך הספרדי וליגת האלופות באותה השנה) ראשון בהיסטוריה הספרדית ב-2009 ובאליפות ספרד שנה מאוחר יותר. בתום העונה, עת הסתיימה תקופתו של לאפורטה כנשיא המועדון, עזב גם בגיריסטיין את המועדון, והחליפוֹ בתפקיד אנדוני זוביזארטה.
פיליבסטר
הפיליבסטר במדינות אחרות
בפרו ובפינלנד נערכים פיליבסטרים בשיטה האמריקאית. בקנדה נערך פיליבסטר הסתייגויות.
טיעונים בעד ונגד הפיליבסטר
מאז נערך הפיליבסטר הראשון ב-1790, הפיליבסטר הוא אמצעי שנוי במחלוקת. ברוב המקרים ההתנגדות לו או התמיכה בו אינה אידאולוגית, והיא נובעת מהיותו של מביע העמדה באופוזיציה או בקואליציה.
מתיאס שליידן
חייו
שליידן היה הביולוג הגרמני הראשון שקיבל את התאוריה של צ'ארלס דרווין על תורת האבולוציה. בשנת 1863 הפך לפרופסור לבוטניקה באוניברסיטת דורפאט. הוא טען כי כל חלקי הצמח עשויים מתאים והאורגניזם הצמחי מתחיל מתא אחד.
פיל סרי לנקי
מאפיינים
באופן כללי, פילים אסייתים קטנים יותר מפילים אפריקאים, וכך גם הפיל האסייתי המצוי. הנקבות לרוב קטנות מן הזכרים, ובדרך-כלל יש להן חטים קצרים.